CELEX: 62009FA0059(01)
Language: el
Date: 2014-11-18 00:00:00
Title: Υπόθεση F-59/09 RENV: Απόφαση του Δικαστηρίου Δημόσιας Διοίκησης (πρώτο τμήμα) της 18ης Νοεμβρίου 2014 — De Nicola κατά ΕΤΕπ (Υπαλληλική υπόθεση – Αναπομπή ενώπιον του Δικαστηρίου Δημόσιας Διοίκησης κατόπιν αναιρέσεως – Προσωπικό της ΕΤΕπ – Ετήσια αξιολόγηση – Εσωτερικός κανονισμός – Διαδικασία υποβολής ενστάσεως – Δικαίωμα ακροάσεως – Παραβίαση εκ μέρους της επιτροπής ενστάσεων – Παράνομος χαρακτήρας της αποφάσεως της επιτροπής ενστάσεων – Ηθική παρενόχληση – Παρέλκει η έκδοση αποφάσεως επί των αιτημάτων αποζημιώσεως)

19.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/48
            
         
      Απόφαση του Δικαστηρίου Δημόσιας Διοίκησης (πρώτο τμήμα) της 18ης Νοεμβρίου 2014 — De Nicola κατά ΕΤΕπ
      (Υπόθεση F-59/09 RENV) (1)
      
      (Υπαλληλική υπόθεση - Αναπομπή ενώπιον του Δικαστηρίου Δημόσιας Διοίκησης κατόπιν αναιρέσεως - Προσωπικό της ΕΤΕπ - Ετήσια αξιολόγηση - Εσωτερικός κανονισμός - Διαδικασία υποβολής ενστάσεως - Δικαίωμα ακροάσεως - Παραβίαση εκ μέρους της επιτροπής ενστάσεων - Παράνομος χαρακτήρας της αποφάσεως της επιτροπής ενστάσεων - Ηθική παρενόχληση - Παρέλκει η έκδοση αποφάσεως επί των αιτημάτων αποζημιώσεως)
      (2015/C 016/71)
      Γλώσσα διαδικασίας: η ιταλική
      
         Διάδικοι
      
      
         Προσφεύγων-ενάγων: Carlo De Nicola (Στράσσεν, Λουξεμβούργο) (εκπρόσωπος: L. Isola)
      
         Καθής-εναγόμενη: Ευρωπαϊκή Τράπεζα Επενδύσεων (ΕΤΕπ) (εκπρόσωποι: T. Gilliams και G. Nuvoli, επικουρούμενοι από τον A. Dal Ferro)
      
         Αντικείμενο
      
      Αφενός, η ακύρωση των προαγωγών που αποφασίσθηκαν στις 29 Απριλίου 2008, καθόσον δεν περιλαμβάνεται στους προαχθέντες ο προσφεύγων-ενάγων, καθώς και της αξιολογήσεως του προσφεύγοντος-ενάγοντος για το έτος 2007. Αφετέρου, ακύρωση της αποφάσεως της επιτροπής προσφυγών να εξετάσει την υπόθεση του προσφεύγοντος-ενάγοντος, παρά το αίτημα εξαιρέσεως μελών της που αυτός υπέβαλε. Τέλος, αίτημα να διαπιστωθεί ότι ο προσφεύγων-ενάγων είναι θύμα ηθικής παρενοχλήσεως και να υποχρεωθεί η καθής-εναγόμενη να παύσει την παρενόχληση, να ικανοποιήσει την ηθική βλάβη και να αποκαταστήσει την υλική ζημία που υπέστη ο προσφεύγων-ενάγων.
      
         Διατακτικό
      
      Το Δικαστήριο Δημόσιας Διοίκησης αποφασίζει:
      
                  1.
               
               
                  Ακυρώνει την από 14 Νοεμβρίου 2008 απόφαση της επιτροπής ενστάσεων της Ευρωπαϊκής Τράπεζας Επενδύσεων.
               
            
                  2.
               
               
                  Παρέλκει η έκδοση αποφάσεως επί των αιτημάτων αποκαταστάσεως της ζημίας και ικανοποιήσεως της ηθικής βλάβης που προέβαλε ο προσφεύγων-ενάγων λόγω της ηθικής παρενοχλήσεως.
               
            
                  3.
               
               
                  Απορρίπτει την προσφυγή-αγωγή κατά τα λοιπά.
               
            
                  4.
               
               
                  Η Ευρωπαϊκή Τράπεζα Επενδύσεων φέρει τα έξοδά της, καθώς και τα έξοδα στα οποία υποβλήθηκε ο C. De Nicola στο πλαίσιο των υποθέσεων F-59/09, T-264/11 P και F-59/09 RENV.
               
            
         (1)  EE C 205 της 29.8.2009, σ. 49.